Iурдин мекIер цIуппе вередегьен, итталара цIае кIилиластти къате верефе. Амма ме COVID – 19 суман макурзана иттал хьефттава. Ягъалас ягъа цIае джуьра бадилве мин. Е ибгIавелдира яваш акьундава. Ппара читин э бицIи шиникквар, Iуссе инсан хулаъ ая хизанарис.
Ме кардин рекъуьъ ке хIа кумак вакцинация хIисаб аркьа. ДехIела ме руб йирхIуттарин джалгабура алтухъ вея. Ме джалгабуригIди гIачушуная Ахмедова Зульфия Джамаловнара.
«Фи фикир акьуна йирхIуне вун руб?» – пуна суал йигуна, Зульфия Джамаловнайи джуваб йине:
«КураригI гIадайчира, ме дуканди, ме базариди агъай аттушуб чIукь дава зера. Зас гучIайи, зе тахсир хьуна, хулаъ ая Iуьссе инсанар иттархьас. Руб йирхIуне пуна зе джандин гьава духIуба хьундава. Руб йирхIас ният аядегьенттарис зун насихIет йисе: чунра, чве багу кIилара ухIас, са гъамра дакьуна, йирхI ковидин руб».
Салихат Малагусейнова